Diari Oficial de la Generalitat Valenciana


Sumari del DOGV 4439, del 13-02-2003 (2003/1601)

Informació pública del compte de liquidació definitiva de la reparcel·lació dels terrenys compresos dins de la unitat d'execució UE-6 de Soneja.
------------------------------------------------------------------------------------------------------------------------------------------------

### Dades del document

Número de DOGV
:   4439

Data del DOGV
:   13-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1601


Organisme emissor
:   Ajuntament de Soneja

Tipus de document
:   Anunci

Informació pública del compte de liquidació definitiva de la reparcel·lació dels terrenys compresos dins de la unitat d'execució UE-6 de Soneja. [2003/F1601]
  
El Ple de l'ajuntament, en la sessió del dia 26 de novembre de 2002, va adoptar entre altres l'acord següent:
  
«La unitat d'execució UE6 de Soneja va ser sotmesa a reparcel·lació forçosa per part de l'Ajuntament de Soneja i aprovat definitivament el projecte de reparcel·lació (en el qual es preveia el compte de liquidació provisional de les quotes d'urbanització), en el qual es determina la forma de gestió directa, i en què assumix este ajuntament el paper d'urbanitzador, en la sessió del dia 11 de juliol de 1995.
  
El Ple de l'ajuntament, en la sessió del dia 29 de setembre de 1998, va aprovar el nou compte de liquidació provisional, en compliment de la sentència de data 15 de juliol de 1998, de la Sala Contenciosa Administrativa, Secció Primera, del Tribunal Superior de Justícia de la Comunitat Valenciana.
  
L'ajuntament, en la sessió plenària de data 12 de gener de 1999, va acordar imposar al cobrament les quotes provisionals per urbanització de la unitat esmentada, conforme a la sentència de data 15 de juliol de 1998, en què es repercutien les despeses de redacció de projectes, registre i urbanització pròpiament.
  
En data 24 d'abril de 2001 s'adjudicaren els treballs de reparació dels carrers motivada per les pluges torrencials del mes d'octubre de 2000, per un import de 4.874,76 euros.
  
Així mateix, es va contractar l'obra menor «Trasllat d'arqueta telefònica», per un import de 2.175,18 euros.
  
Amb data 4 de juny de 2001, Iberdrola Distribución comunica a este ajuntament l'obligació de dotar la citada unitat d'execució de la infraestructura elèctrica consistent en:
  
a) Centre de transformació de 630 KVA.
  
b) Xarxa subterrània de baixa tensió.
  
c) Desmuntatge de la xarxa aèria.
  
Este ajuntament va firmar el 16 d'octubre de 2002 amb Iberdrola Distribución un conveni de col·laboració a fi que resulten menys onerosos als propietaris de la unitat els treballs d'electrificació, pel qual Iberdrola assumix el cost dels materials següents:
  
Unitat transformadora de 630 KVA.
  
1.326 metres de cable tipus RV 1x240 mm² AL.
  
442 metres de cable tipus RV 1x150 mm² AL.
  
El Ple de l'ajuntament, en la sessió de data 30 d'octubre de 2001, va adjudicar les obres d'instal·lació de línia de baixa tensió de la UE-6. El cost total d'estes obres puja a 33.546,40 euros, i segons la informació tècnica això correspon al repartiment de la reparcel·lació.
  
Vist que les obres de «Trasllat d'arqueta telefònica» i les obres de «Reparacions dels danys produïts per les pluges torrencials del mes d'octubre de 2000» són assumides a càrrec d'este ajuntament, a pesar que estan dins de la unitat d'execució.
  
Vist el dictamen favorable de la Comissió d'Economia i Hisenda.
  
Vist l'informe de Secretaria-Intervenció.
  
Atés el que s'establix en l'article 72.b) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 46.
  
Este Ajuntament en Ple, per unanimitat dels membres presents, acorda:
  
Primer. Aprovar inicialment el compte de liquidació definitiva de la reparcel·lació dels terrenys compresos dins de la unitat d'execució UE-6 de Soneja, pels conceptes de despeses que s'hi detallen i per un import total de 33.546,40 euros.
  
Segon. Que s'expose al públic el present acord, perquè durant el termini de 20 dies hàbils, comptats a partir del dia següent de l'última publicació de l'anunci en un diari d'informació general i en el Diari Oficial de la Generalitat Valenciana, o rebut de la notificació individual d'este, si fóra posterior, els interessats puguen examinar l'expedient i formular les al·legacions que estimen pertinents davant d'este ajuntament.»
  
En aplicació del que s'establix en els articles 72 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet el compte de liquidació definitiva de la reparcel·lació de la unitat d'execució UE-6 a informació pública pel termini de 20 dies hàbils, comptats des de la publicació d'este anunci en el Diari Oficial de la Generalitat Valenciana. Els interessats podran examinar l'expedient i formular les al·legacions que estimen oportunes en este ajuntament.